Miss Universe 1988

Ang Miss Universe 1988 ay ang ika-37 edisyon ng Miss Universe pageant, na ginanap sa Lin Kou Stadium, Taipei, Republika ng Tsina noong 24 Mayo 1988.

Pagkatapos ng kompetisyon, kinoronahan ni Cecilia Bolocco ng Tsile si Porntip Nakhirunkanok ng Taylandiya bilang Miss Universe 1988. Ito ang kauna-unahang tagumpay ng Taylandiya sa kasaysayan ng kompetisyon. Nagtapos bilang first runner-up si Jang Yoon-jeong ng Timog Korea, samantalang nagtapos bilang second runner-up si Amanda Olivares ng Mehiko.

Mga kandidata mula sa 66 na bansa at teritoryo ang kumalahok sa kompetisyong ito. Pinangunahan ni Alan Thicke ang kompetisyon, samantalang si Tracy Scoggins ang nagbigay ng komentaryo sa buong kompetisyon. Dapat sanang papangunahan ni Bob Barker ang kompetisyon sa ika-21 pagkakataon, ngunit bumitaw ito sa kanyang tungkulin upang magprotesta laban sa paggawad ng mga fur coat bilang gantimpala.

 Kasaysayan 

 Lokasyon at petsa ng kompetisyon 
Noong Oktubre 1987, inanunsyo ng pangulo ng Miss Universe Inc. na si George Honchar na gaganapin ang edisyong ito sa Taipei. Ito ay matapos tanggalin ng pamahalaan ng Taywan ang pagbabawal nito sa pagsasagawa o paglahok sa mga beauty pageant at bilang pagkakataon upang isulong ang turismo ng bansa sa mundo. Nagkaroon ng kasunduan ang Formosa Airlines, isang regional airline ng Taywan, at ang Miss Universe Inc. na idaos ang kompetisyon sa Lin Kou Stadium, Taipei sa Mayo 1988.

 Pagpili ng mga kalahok 
Ang mga kalahok mula sa 66 na mga bansa at teritoryo ay napili upang lumahok sa kompetisyon. Dalawang kandidata ang nailuklok matapos ang pag-urong ng orihinal na kalahok.

Dapat sanang lalahok sa edisyong ito si Miss Holland 1987 Angelique Cremers. Gayunpaman, dahil sa pangungulila sa kanyang bayan, nagpasya si Cremers na bumitiw na lamang sa puwesto, at iniluklok ang third runner-up ng Miss Holland 1987 Annebet Berendsen bilang kinatawan ng Olanda sa Miss Universe. Iniluklok ang first runner-up ng Miss France 1988 na si Claudia Frittolini bilang kinatawan ng Pransiya matapos na pinili ni Miss France 1988 Sylvie Bertin na huwag sumali sa kahit anong internasyonal na kompetisyon.

Bumalik sa edisyong ito ang mga bansang Republika ng Tsina na huling sumali noong 1964, Bermuda na huling sumali noong 1985, at Belhika, Eskosya, Hibraltar, Lupangyelo, at Luksemburgo na huling sumali noong 1986. Hindi sumali ang mga bansang Barbados, Belis, Curaçao, Gresya, Indiya, Kenya, Panama, Senegal, at Tsipre sa edisyong ito matapos mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.

 Mga resulta 

 Mga pagkakalagay 
PagkakalagayKandidataMiss Universe 1988  Taylandiya – Porntip Nakhirunkanok1st runner-up  Timog Korea – Jang Yoon-jeong2nd runner-up  Mehiko – Amanda Olivares3rd runner-up  Hapon – Mizuho Sakaguchi4th runner-up  Hong Kong – Pauline YeungTop 10  Beneswela – Yajaira Vera
  Estados Unidos – Courtney Gibbs
  Kolombya – Diana Arévalo
  Noruwega – Bente Brunland
  Republikang Dominikano – Patricia Jimenez
Nagwagi1st runner-up2nd runner-up3rd runner-up4th runner-upTop 10

 Mga iskor sa kompetisyon 
Bansa/TeritoryoInterbyuSwimsuitEvening GownKatampatan Taylandiya 9.730 (1)9.684 (1)9.752 (1)9.722 (1) Timog Korea9.453 (2)9.463 (2)9.630 (2)9.515 (2) Mehiko9.266 (3)9.144 (3)9.233 (3)9.214 (3) Hapon8.922 (4)8.866 (5)8.944 (5)8.910 (4) Hong Kong 8.744 (6)8.666 (7)9.074 (4)8.828 (5) Republikang Dominikano8.833 (5)8.688 (6)8.744 (8)8.755 (6) Beneswela8.543 (8)8.900 (4)8.811 (7)8.751 (7) Estados Unidos8.522 (9)8.621 (8)8.943 (6)8.695 (8) Kolombya8.712 (7)8.588 (9)8.644 (9)8.648 (9) Noruwega 7.555 (10)7.977 (10)8.077 (10)7.869 (10)

 Mga espesyal na parangal 
ParangalNagwagiMiss Photogenic  Inglatera – Tracey WilliamsMiss Congeniality  Guam – Liza Maria Camacho

 Best National Costume 
PagkakalagayKandidataNagwagi  Taylandiya – Porntip Nakhirunkanok1st runner-up  Estados Unidos – Courtney Gibbs2nd runner-up  Hapon – Mizuho Sakaguchi

 Kompetisyon 

 Pormat ng kompetisyon 
Tulad noong 1984, 10 semi-finalist ang napili sa pamamagitan ng paunang kompetisyon at ang mga closed-door interview. Lumahok sa swimsuit competition at evening gown competition ang 10 mga semi-finalist, at kalaunan ay napili ang limang pinalista na sumabak sa question and answer round.

 Komite sa pagpili 

 Emilio Estefan – Kubano-Amerikanong mangaawit na nanalo ng 19 na Gawad Grammy
 Ole Henriksen – Danes na skincare expert
 Barbara Palacios – Miss Universe 1986 mula sa Beneswela
 Dick Rutan – Officer ng Hukbong Himpapawid ng Estados Unidos
 Susan Ruttan – Amerikanang aktres
 Valentino – Italyanong taga-disenyo
 Jeana Yeager – Amerikanang piloto
 Fernando Allende – Mehikanong aktor, mangaawit, at direktor
 Ron Greschner – Kanadyanong manlalaro ng ice hockey
 Olivia Margarette Brown – Amerikanang aktres
 Charlotte Rae – Amerikanang aktres at mangaawit
 Yung Hsiu Hsin – Propesor ng Musika sa National Taiwan Normal University at Chinese Culture University

 Mga kandidata 
66 na kandidata ang kumalahok para sa titulo.
Bansa/TeritoryoKandidataEdadBayan ArhentinaClaudia Pereyra24Buenos Aires AustralyaVanessa Gibson18Sydney AustryaMaria Steinhart21Viena BahamasNatasha Pinder20Nassau BelhikaDaisy Van Cauwenbergh19Limbourg BermudaKim Lightbourne22Somerset BeneswelaYajaira Vera24Caracas BrasilIsabel Beduschi19Blumenau BulibyaAna María Pereyra19Santa Cruz de la Sierra DinamarkaPernille Nathansen20Favrskov EhiptoAmina Shelbaya20Cairo EkwadorCecilia Pozo22Guayaquil El SalvadorAna Margarita Vaquerano17San Salvador EskosyaAmanda Laird21Edinburgh EspanyaSonsoles Artigas21Madrid Estados UnidosCourtney Gibbs21Fort Worth GalesLise Marie Williams22Clwyd GuamLiza Maria Camacho18Agana GuwatemalaSilvia Mansilla18Lungsod ng Guwatemala HamaykaLeota Suah24Kingston HaponMizuho Sakaguchi22Nishinomiya HibraltarMayte Sanchez19Hibraltar Hilagang Kapuluang MarianaRuby Jean Hamilton22Saipan HondurasJacqueline Herrera22San Pedro Sula Hong KongPauline Yeung21Hong Kong InglateraTracey Williams18Selston IrlandaAdrienne Rock23Dublin IsraelShirly Ben Mordechai17Tel-Abib ItalyaSimona Ventura23Turin KanadaMelinda Gillies23London Kanlurang AlemanyaChristiane Kopp20Berlin Kapuluang Birheng BritanikoNelda Farrington22Road Town Kapuluang Birhen ng Estados UnidosHeather Carty23St. Croix Kapuluang Turks at CaicosEdna Smith21Grand Turk KolombyaDiana Arévalo20Bucaramanga Kosta RikaErika Paoli20San José LibanoElaine Fakhoury19Beirut LuksemburgoLydie Garnie22Leudelange LupangluntiNuno Nette Baadh18Nuuk LupangyeloAnna Margrét Jonsdóttir22Reikiavik MalaysiaLinda Lum19Johor Bahru MaltaStephanie Spiteri17Valletta MehikoAmanda Olivares22Puebla NiheryaOmasan Buwa22Lagos NoruwegaBente Brunland21Oslo Nuweba SelandiyaLana Coc-Kroft20Auckland OlandaAnnabet Berendsen22Amsterdam ParagwayMarta Noemi Acosta18AsuncionKatia Escudero24Lima PilipinasPerfida Limpin23Lungsod Quezon PinlandiyaNina Björnström20Porvoo Porto RikoIsabel Pardo24Guaynabo PortugalIsabel Costa20Lisboa PransiyaClaudia Frittolini20Illzach Republikang DominikanoPatricia Jimenez22Santo Domingo Republika ng TsinaJade Hu23Taipei SingapuraAudrey Ann Tay23Singapura Sri LankaDeepthi Alles22Colombo SuwesyaAnnika Davidsson20Umeå SuwisaGabriela Bigler22Bern TaylandiyaPorntip Nakhirunkanok19Bangkok Timog KoreaJang Yoon-jeong17Seoul Trinidad at TobagoCheryl Ann Gordon22Port of Spain TsileVerónica Romero20Viña del Mar TurkiyaMeltem Hakarar18Istanbul UrugwayCarla Trombotti21Montevideo

 Mga tala 

 Mga sanggunian 

 Panlabas na kawing 

 Opisyal na website

Kategorya:1988
Kategorya:Taiwan